Գոհար (անձնանուն)

Գոհար, հայկական իգական անուն։ Առաջացել է հայերեն գոհար՝ «ակունք» բառից։ Գործածվում է 12-րդ դարից։ Փաղաքշական ձևն է Գոհարիկ։ Անվանը համապատասխանում են պարսկերեն Gauhar, Guhar, արաբերեն Ĵauhar անձնանունները։

Գործածություններ 
 Գուհար, մորաքույր Գրիգոր գրչի, ով 1230 թվականին Թեոդուպոլիս (Կարին) քաղաքում ընդօրինակեց մի Ավետարան։
 Գոհար սթի (արաբերեն՝ տիկին), կին Գրիգոր քահանայի, ում հիշատակին 1293 թվականին Նախիջևանում կանգնեցվեց մի խաչքար։
 Գոհար տիկին Խարբերդցի, ով 1295 թվականին նվիրաբերեց Կապոսի Սուրբ Լուսավորիչ վանքին։
 Գոհար, դուստր Գանձիի և քույր Գրիգոր կրոնավորի, ով Երուսաղեմում 1358 թվականին Ավագ երեցին գրել տվեց մի Ավետարան։
 Գոհար, դուստր Շահինշահի։ Մահացել է 1378 թվականին։
 Գոհար, դուստր Առաքել Կամախցու, ով 1383 թվականին մի հին Ավետարան փրկեց։
 Գոհար նահատակուհի
 Գուհար խաթուն, կին Սեթի և մայր Հնազանդի, ով 1404 թվականին գնեց մի Ավետարան և նվիրեց Խայիք գյուղի (Երզնկա) եկեղեցուն։
 Գոհար, կին Թոմայի՝ հորեղբոր Հովհաննես քահանայի, ով 1409 թվականին Մոկսի Կագթանց գյուղում ընդօրինակեց մի Ավետարան և մեկն էլ 1417 թվականին Ջերմաձորի Ակոռի վանքում։
 Գուհար կամ Գաւհար, կին տանուտեր Ղազարի, ով 1418 թվականին Վանում գրել տվեց մի Ավետարան։
 Գոհար, կին Թումայի՝ Թաթարբեկի եղբորորդու, ով 1420 թվականին Նարեկում գրել տվեց մի Ավետարան։
 Գոհար, կին Էլմելիքի և մայր Գրիգոր գրչի, ով 1427 թվականին Շամբի ձորի Մաղարդայ վանքում ընդօրինակեց Ավետարան։

Ծանոթագրություններ 

Հայկական իգական անձնանուններ